Sri Lanka need 322 to win
శివాలెత్తిన శిఖర్ ధావన్.. లంక టార్గెట్ 322
సాఫీగా సాగిపోతున్న భారత్ ఇన్నింగ్స్‌కి రోహిత్‌ను ఔట్ చేయడం ద్వారా మలింగ బ్రేక్‌లేశాడు. ధావన్ ఔట్
TNN | Updated:
Jun 8, 2017, 06:57PM IST
ఛాంపియన్స్ ట్రోఫీలో భారత్ బ్యాట్స్&zwnj;మెన్ జోరు కొనసాగుతోంది. శ్రీలంకతో కెన్నింగ్టన్ ఓవల్ వేదికగా గురువారం జరుగుతున్న మ్యాచ్&zwnj;లో ఓపెనర్ శిఖర్ ధావన్ (125: 128 బంతుల్లో 15x4, 1x6) శతకంతో చెలరేగిపోగా.. రోహిత్ శర్మ (78: 79 బంతుల్లో 6x4, 3x6), ధోని (63: 52 బంతుల్లో 7x4, 2x6) అర్ధశతకాలు బాదడంతో తొలుత బ్యాటింగ్ చేసిన భారత్ 6 వికెట్ల నష్టానికి 321 పరుగులు చేసింది. టాస్ గెలిచిన శ్రీలంక కెప్టెన్ మాథ్యూస్ ఫీల్డింగ్ ఎంచుకోగా.. ఓపెనర్లు ధావన్, రోహిత్ శర్మ వరుసగా రెండోసారి శతక భాగస్వామ్యం నెలకొల్పి టీమిండియాకి శుభారంభమిచ్చారు. 24.5 ఓవర్లలోనే ఈ జోడి 138 పరుగుల భాగస్వామ్యంతో భారీ స్కోరుకి బాటలు వేసింది.
సాఫీగా సాగిపోతున్న భారత్ ఇన్నింగ్స్&zwnj;కి రోహిత్&zwnj;ను ఔట్ చేయడం ద్వారా మలింగ బ్రేక్&zwnj;లేశాడు. ధావన్ ఔట్ అనంతరం వచ్చిన విరాట్ కోహ్లి డకౌటవగా.. యువరాజ్ (7) నిరాశపరిచాడు. దీంతో భారత్ ఇబ్బందుల్లో పడినట్లు కనిపించింది. కానీ.. మాజీ కెప్టెన్&zwnj; ధోనీతో కలిసి మళ్లీ ఇన్నింగ్స్ చక్కదిద్దిన ధావన్ కెరీర్&zwnj;లో పదో శతకం పూర్తి చేసుకుని జట్టుకి మెరుగైన స్కోరు అందించాడు. చివర్లో ప్రమాదకరంగా మారిన ధావన్&zwnj;ని మలింగ ఔట్ చేసి.. లంక శిబిరానికి ఉపశమనం కలిగించాడు. కానీ.. స్లాగ్ ఓవర్లలో ధోనీతో పాటు కేదార్ జాదవ్ (25 నాటౌట్: 13 బంతుల్లో 3x4, 1x6) కూడా బ్యాట్ ఝళిపించడంతో లంక బౌలర్లకి కష్టాలు తప్పలేదు. మలింగ రెండు వికెట్లు తీయగా.. లక్మల్, ప్రదీప్, తిసార పెరీరా, గుణరత్నే తలో వికెట్ తీశారు.